કુશને મળવા તે રીનાના ઘરે જવા લાગ્યો. કુશ સાથે તેને આત્મીયતા બંધાઈ ગઈ. રીનાએ તેને દારૂનું વ્યસન છોડવા સમજાવ્યો. કુશની ખાતર તેણે દારૂ પીવાનું બંધ કર્યુ. રીનાની દૂનિયા તેને ગમવા લાગી. તેની નાની ફુલવાડી જોઈને તેને તેની વૈભવશાળી જિંદગીમાં કંઈક ખૂટ્તુ હોય તેવું લાગતું. કુશ ની કાલીઘેલી ભાષા અને રીનાની સાદગી તેના દિલને સ્પર્શી ગઈ. તેમા નહોતો કોઈ આડંબર કે ન કોઈ દેખાડો, હતો માત્ર નિસ્વાર્થ પ્રેમ… આ લોકોની જીંદગી આગળ તેની જીંદગી સાવ ફીક્કી લાગી.